বিজেপি-শিবসেনার দড়ি টানাটানি নতুন নয়। কেননা, ২০১৪ বিধানসভা নির্বাচনের আগেও এনডিএ ছেড়ে বেরিয়ে গিয়েছিল শিবসেনা। আলাদা আলাদা নির্বাচনে লড়াই করে বিজেপি পেয়েছিল ১২২টি আসন। শিবসেনা পায় ৬৩টি আসন। ২০১৪ সালে ২৮৮ আসনের বিধানয়ভায় সরকার গঠন করতে দরকার হয় ১৪৪টি আসন। এ কারনে, ফের হাত ধরতে হয় দুই দলকে। তবে সেই মিলন মোটেও সুখের হয়নি। প্রথম থেকেই বিবাদে জড়ায় দু'পক্ষ। বার বার শিবসেনার তরফে এনডিএ ছাড়ার হুমকি দেওয়া হতে থাকে। কেন্দ্রে মোদী সরকারের একাধিক পদক্ষেপের বিরোধিতায় সরব হয় শিবসেনা। এই জেরে অস্বস্তি বাড়ে বিজেপি'র।